**Projekt dvojezične nastave na engleskom jeziku – *London Calling***

***školska godina 2023./2024.***

Projekt *London Calling* proizašao je iz dugogodišnje terenske nastave za dvojezični 2. a razredni odjel na engleskom jeziku koju je pokrenula profesorica Melita Jurković.

Cilj je projekta integriranje programskih sadržaja istraživačkim radom, potaknuti kreativnost, prezentacijske vještine i rad na terenu u redovni odgojno-obrazovni proces s naglaskom na nastavu Geografije i Povijesti na engleskom jeziku.

Učenici su sudjelovali u raznim aktivnostima tijekom školske godine obrađujući i povezujući geografske i povijesne sadržaje na temu Londona i Ujedinjenog Kraljevstva.

Aktivnosti:

* učenici su istražili i problemski obradili geografske teme: *Ekonomska i obrazovna struktura stanovništva UK-a i Londona; Obnovljiva i neobnovljiva energija UK-a i Londona; Vjerska i etnička struktura stanovništva UK-a i Londona; Povijest migracija; Rijeke Ujedinjenog Kraljevstva; UNESCO-ova zaštićena područja* itd.
* svoja istraživanja su objavili na *online* platformi Padlet pod nazivom *London and UK in a Nutshell* te ih usmeno prezentirali upoznavajući ostale učenike s najvažnijim informacijama prije odlaska u Ujedinjeno Kraljevstvo
* odlazak na terenski dio projekta u London u razdoblju od 17. do 21. travnja 2024. godine tijekom kojeg su učenici snimili videouratke vezane za geografske teme koje su obradili
* tijekom obilaska povijesnih lokaliteta i znamenitosti Londona, učenici rješavaju radne zadatke iz povijesti uz obvezno fotografiranje: *Buckingham Palace, Westminster Abbey, the National Gallery, Trafalgar Square, Shakespeares Globe Theatre, the Tower of London, St Paul's Cathedral, the Natural History Museum, the British Museum*
* po povratku u Zagreb svi učenici predali su radne zadatke u obliku eseja, plakata i PowerPoint prezentacija na engleskom jeziku te izradili kraći videofilm na temelju svojih aktivnosti u Londonu koji će biti prezentiran na Danu škole 2025. godine
* projekt je prezentiran i predstavljen na Otvorenom danu IV. gimnazije, Stručnom vijeću *Humanisti i svijet*, mrežnoj stranici IV. gimnazije te društvenim mrežama Facebook i Instagram.

Ostvareni su svi zadani ishodi projekta pri čemu su učenici proveli pet nezaboravnih dana u Londonu u pratnji profesorica Željke Polan i Mirele Balešić Jović.

 Mirela Balešić Jović, prof.

 Željka Polan, prof.